text: қорағаты, құрағаты шу өзені алабындағы өзен. жамбыл облысы тұрар рысқұлов, меркі, шу аудандары жерімен ағады. ұзындығы 172 км, су жиналатын алабы 5840 км2. ірі салалары: мөңке, ащыбұлақ, үлкен қайнар, қызтоғансай, мақан, ақермен, қайыңдысай, ойранды, т.б. бастауын қырғыз алатауының солтүстік беткейінен алып, кеңес ауылы тұсында шу өзеніне сол жағынан құяды. аңғары құрағаш ауылына дейін жарқабақты, жарлы келген. орта және төменгі арнасы жазық өңірмен өтеді. мұнда жағалауы жазық, аңғары кең. жауын-шашын, қар суларымен толығады. жылдық орташа су ағымы кеңес ауылы тұсында 3,63 м3/с. суы егін шаруашылығына пайдаланылады.